Document ID: /roh_data/filtered/fineweb-2-filterrobots_roh.jsonl.gz/65332

Parlament pretenda ina zona senza armas atomaras
- Mardi, 3.3.2015, 10:42
Il Cussegl federal sto s'engaschar per ina zona libra d'armas da destrucziun massiva en il Proxim Orient ed en l'Orient Central.
Suenter il Cussegl naziunal ha er il Cussegl dals chantuns ditg gea ad ina moziun da la fracziun da la PS. La decisiun è crudada senza cuntravusch.
Per ina gronda maioritad dals stadis saja ina zona senza armas atomaras la via roiala per mitigiar la dispita davart il program d'atom da l'Iran, hai num en la moziun. Il Cussegl federal era gia sa mussà d'accord cun questa pretensiun.
RR Novitads 11:00